S-155/2022

1 Mál þetta, sem var dómtekið 3. nóvember sl., var höfðað með tveimur ákærum lögreglustjórans á Norðurlandi eystra.

2 Sú fyrri er dagsett 10. júní 2022, á hendur ákærða S-kk-þgf Ó-kk-þgf Ó-kk-þgf, kt. [...], [...], Akureyriog A, kt. [...], [...], [...], „fyrir brot á ávana- og fíkniefnalögum með því að hafa aðfaranótt þriðjudagskvöldið 10. nóvember 2020, verið með í sameiginlegum vörslum sínum, 4,23 grömm af amfetamíni, 1,91 grömm af ecstasy (MDMA), 3,87 grömm af kókaíni, 53,58 grömm af maríhúana og veriðmeð tvær kannabisplöntur í ræktun á heimilinu í greint sinn.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmd til refsingar, til greiðslu alls sakarkostnaðar og til að sæta upptöku á efni því sem lögreglan lagði hald á og tilgreind eru í efnaskrám nr. 44.848 og 45.600, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

3 Síðari ákæran er dagsett 7. október 2022 á hendur S-kk-þgf Ó-kk-þgf og B, kt. [...], [...], [...], „fyrir brot á ávana- og fíkniefnalögum og gegn ákærða S-kk-þgf Ó-kk-þgf fyrir peningaþvætti:

I.

Gegn ákærða S-kk-þgf Ó-kk-þgf fyrir að hafa í nokkrar vikur eða mánuði árið 2020, þangað til hann var handtekinn þriðjudaginn 28. apríl 2020, keypt um það bil 600 grömm af maríhúana og 90 grömm af amfetamíni, en amfetamínið blandaði hann með íblöndunarefnum þannig að þau urðu 200 grömm og hafa síðan selt þessi efni til fíkniefnakaupanda á Akureyri, að frádregnu því sem hann notaði til eigin neyslu og fyrir að hafa greindan dag þegar hann var handtekinn verið með í vörslum sínum í söluskyni á heimili sínu 195,63 grömm af maríhúana, 62,97 grömm af amfetamíni, 4,88 grömm af hassi og 0,20 grömm af tóbaksblönduðu kannabisefni, en mjög lítill hlut af kannabisefnunum fundust í bifreið hans fyrir utan heimilið.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

[...]

III.

Gegn ákærða S-kk-þgf Ó-kk-þgf fyrir að hafa nokkru áður en hann var handtekinn þann 28. apríl 2020 aflað sér ávinnings með sölu fíkniefna, en lögreglan lagði hald á 58.000 krónur á heimili hans nefndan dag.

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, með síðari breytingum.

Þess er krafist að ákærðu verði dæmdir til refsingar, til greiðslu alls sakarkostnaðar og til að sæta upptöku á efnum þeim sem lögreglan lagði hald á og tilgreind eru í efnaskrám nr. 43.495 og 43.496, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er gerð krafa um að ákærði S-kk-nf Ó-kk-nf sæti upptöku til ríkissjóðs á ávinningi af framangreindri brotastarfsemi sinni að fjárhæð kr. 58.000, samkvæmt 1. mgr., sbr. 2. mgr. 69. gr. almennra hegningarlaga nr. 19/1940, með síðari breytingum og 7. mgr. 5. gr. laga nr. 65/1974.“

4 Ákæruvaldið féll frá ákæru á hendur A í fyrra málinu. Þá var þáttur B í síðara málinu skilinn frá þætti ákærða S-kk-ef Ó-kk-ef og er því aðeins þáttur ákærða S-kk-ef Ó-kk-ef hér til meðferðar.

5 Ákærði hefur komið fyrir dóm og játað sök samkvæmt ákærum. Hann krefst vægustu refsingar sem lög leyfa. Með játningu ákærða, sem ekki er ástæða til að efa að sé sannleikanum samkvæm, og gögnum málsins er nægilega sannað að hann hafi gerst sekur um þá háttsemi sem er lýst í ákærum. Verður dómur lagður á málið án frekari sönnunarfærslu, sbr. heimildarákvæði 164. gr. laga nr. 88/2008.

6 Fíkniefnalagabrot ákærða eru rétt heimfærð til refsiákvæða í ákærum. Í lið III í síðari ákærunni er ákærða einnig gefið að sök peningaþvætti fyrir að hafa aflað sér ávinnings með sölu fíkniefna. Er þar um að ræða sölu á samatímabili og liður I í þeirri ákæru tekur til. Fellur lýsing brotsins þannig saman við frumbrotið sem lýst er í lið I en engu lýst um viðbótarathafnir af hálfu ákærða í lið III. Er það álit dómsins að brot ákærða gegn lögum um ávana- og fíkni efni tæmi því sök gagnvart broti ákærða gegn 264. gr. almennra hegningarlaga, sbr. til hliðsjónar dóm Landsréttar 4. júní 2021 í máli nr. 331/2020.

7 Sakaferill ákærða hefur ekki áhrif á ákvörðun refsingar í máli þessu. Við ákvörðun refsingar verður litið til þess að ákærði játaði sök skýlaust en einnig til þess að um er að ræða umtalsvert magn fíkniefna sem ákærði seldi og ætlaði til sölu. Þykir refsing hans hæfilega ákveðin fangelsi í átta mánuði sem verður bundin skilorði svo sem greinir í dómsorði.

8 Ákærði sæti upptöku þeirra efna, muna og peninga sem krafist er, sbr.6. mgr. og 7. mgr. 5. gr. laga nr. 65/1974.

9 Ákærði greiði allan sakarkostnað, þ. m. t. þóknun verjanda síns á rannsóknarstigi, I-kk-ef Þ-kk-ef lögmanns, og þóknun skipaðs verjanda síns, S-kk-ef K-kk-ef K-kk-ef lögmanns, á rannsóknarstigi og fyrir dómi, eins og nánar greinir í dómsorði, að virðisaukaskatti meðtöldum.

A-kvk-nf S-kvk-nf héraðsdómari kveður upp dóm þennan.

Dómsorð :

Ákærði, S-kk-nf Ó-kk-nf Ó-kk-nf, sæti fangelsi í átta mánuði en fresta skal fullnustu refsingarinnar og hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Gerð eru upptæk 248,41 gramm af marijúana, 84,2 grömm af amfetamíni, 3,71 gramm af kókaíni, 1,93 grömm ecstasy, 4,88 grömm af hassi, 77 stk. af Quetiapin Actavis, 81 stk. af Sildanfil Actavis, 84 Phenergan töflur, 1 Ritalín Uno, 304 óþekktar töflur og belgir, 59,49 grömm af óþekktu efni og 58.000 krónur.

Ákærði greiði 578.535 krónur í sakarkostnað, þ. m. t. þóknun tilnefnds verjanda síns, I-kk-ef Þ-kk-ef, 132.135 krónur, og þóknun skipaðs verjanda síns, S-kk-ef K-kk-ef K-kk-ef lögmanns, 446.400 krónur.